Sundhedsmyndighederne har blåstemplet planen om en kontrolleret genåbning, siger hun og suppleres af Kåre Mølbak, der er faglig direktør på Statens Serum institut, der kalder beslutningen for "forsvarlig," så længe danskerne følger anbefalingerne.

Mens statsministerens melding måske kan få nogle småbørnsforældre til at danse på bordene i de små hjem, så bliver det endnu ikke muligt at danse på bordene ude i byen med et koldt glas champagne i hånden lige foreløbig.

Det er som at gå på line. Står vi stille undervejs, kan vi falde. Går vi for hurtigt, kan det gå galt. Derfor må vi tage et forsigtigt skridt ad gangen. Og vi ved ikke endnu, hvornår vi har fast grund under fødderne. Statsminister Mette Frederiksen, Socialdemokratiet.

Ingen afsluttende prøver i folkeskolen

Elever fra 6. til 10. skal stadig gå i skole hjemmefra. Det gælder også til 10. maj.

Det gælder for efterskoler og frie fagskoler. Og der bliver ingen afsluttende eksamener i folkeskolen i år. Årskarakteren vil i stedet gælde.

- I unge, der står overfor at afslutte ungdomsuddannelse, der er forslaget, at i kommer til at gå til eksamen på en anden og begrænset måde, siger Mette Frederiksen.

Videregående uddannelser, kirker, foreninger, biografer, centre og så videre vil fortsat være gældende til den 10. maj.